Mgr. Katarína Vajkai

Je kvalifikovaný pedagóg pre primárne vzdelávanie ISCED l. s II. atestáciou

so zameraním na inovatívne formy vzdelávania. Je aktívnou učiteľkou, ktorá počas svojej 23 ročnej praxe neustále rozširuje svoje poznatky a rozvíja svoj profesionálny rast. Úspešne ukončila mnohé inovačné školenia: Edukácia nadaných žiakov v Bratislave, Využitie aktivizujúcich metód vo vyučovaní v Banskej Bystrici, Implementácia prierezových tém vo vyučovacom procese v Banskej Bystrici. Svoju kvalifikáciu si rozšírila o špecializáciu výuky anglického jazyka na 1. stupni na Komenského Univerzite v Bratislave. Dlhoročne pôsobila v triedach pre mimoriadne nadané deti. Je koordinátorkou pre vzdelávanie nadaných žiakov na škole, ktorým sa venuje na hodinách Obohatenia. V súčasnosti je aktuálnou účastníčkou celoročného vzdelávacieho programu Komenského Inštitút, v rámci ktorého realizuje svoj projekt Živá matematika zameraný na moderné vzdelávanie. V rámci implementácii inovačných prvkov vo vzdelávaní realizuje outdoorové učenie. Vo svojej praxi uplatňuje zážitkové a kooperatívne vyučovacie metódy, moderné stratégie, vďaka ktorým výrazne formuje u žiakov mäkké zručnosti: tvorivosť, kritické myslenie, vzájomý rešpekt a spoluprácu. U žiakov podporuje ich vzťah k prírode a posilňuje ich environmentálne cítenie. Je zapojená do výchovno – vzdelávacieho eko programu Zelená škola a do medzinárodného výukového programu Les ve škole, v rámci ktorých realizuje aktivity zamerané na zmysluplné a praktické učenie. Svoje skúsenosti pravidelne zdieľa s kolegami a verejnosťou na otvorených ukážkovych hodinách a workshopoch. V rámci svojej profilacii na anglický jazyk viedla interný projekt školy Aktivizujúca angličtina v spolupráci so zahraničným lektorom.

Svoju pedagogickú prácu považuje za životné poslanie a vykonáva ju s vysokým entuziazmom a nadšením. V triedach vytvára pozitívnu atmosféru, uprednostňuje otvorenú partnerskú komunikáciu a buduje školskú komunitu. Spolupodieľa sa na prezentácii a propagácii školy. Bola súčasťou a spolurealizátorkou úspešnych školskych projektov Námestie remeselníkov, 1.Detska olympiáda, Deň prázdnych lavíc, Deň Zelených škôl,Hovorme o jedle, Labyrint predškolãka. Je súčasťou organizačného tímu medzinárodného projektu Erasmus plus, ktorý škola realizuje v sucasnosti. So žiakmi sa každoročne zapája do rôznych súťaží: medzinárodná robotická súťaž First Lego Leauge, inovačná technická súťaž TRIZ Talent Stromu života, kde okrem výborných výsledkov žiaci získavajú zážitky a skúsenosti užitočné pre život.